Pikka aega golfi tippturniire korraldanud PGA Tour ning eelmisel suvel loodud LIV Golf otsustasid teisipäeva hilisõhtul, et peatavad kalliks kiskunud rivaliteedi, tuues taas maailma parimad golfimängijad ühe katuse alla.
#000004
PGA Tour asutati 1929. aastal ning on sellest ajast saati korraldanud tippturniire maailma parimatele golfimängijatele. Eelmisel suvel kerkis neile aga esimest korda üle mitme aasta konkurent, kui Saudi Araabia poolt rahastatud LIV Golf asutati.
#000005
LIV pakkus mängijatele suuri võidusummasid ning lepinguid, Phil Mickelson liitus organisatsiooniga teadaolevalt 200 miljoni dollari eest, Dustin Johnsoni leping ei jäänud sellest palju alla. LIV Golfi tegevjuht Greg Norman ütles eelmisel aastal, et legendaarne Tiger Woods ütles ära pakkumisest, mis küündis väidetavalt 800 miljoni dollari juurde.
#000006
Kokku investeeris Saudi Araabia riiklik investeerimisfond PIF uude golfituuri üle kahe miljardi dollari, iga võistluse auhinnafond on 20 miljonit dollarit.
#000007
PGA Tour kehtestas LIV Golfi turniiridel osalenud mängijatele võistluskeeldusid ning trahve ja tundus, et golfimaailm on vähemalt lähitulevikuks raha ja lojaalsuse üle lõhestatud. Kõik see sai aga teisipäeva hilisõhtul üllatava lõpu, kui PGA ja LIV teatasid, et on otsustanud kaks organisatsiooni liita ning maailmagolf ühe katuse alla tuua. Ühtlasi liitub organisatsiooniga ka DP World Tour, mis tegutses varasemalt European Touri nime all.
#000008
"See on mängu jaoks ajalooline päev," ütles PGA Touri komissaar Jay Monahan, lisades, et organisatsioonid peavad liitmisprotsessi käigus võtma ette põhjaliku hindamise.
#000009
"Meil on hea meel, et saame liikuda edasi koos LIV-i ja PIF-i maailmatasemel investeerimiskogemusega. Kiidan PIF-i kuberneri Yasir Al-Rumayyanit tema visiooni, koostöö ning tulevikku vaatava lähenemise eest. See ei ole ainult lahendus lõhele meie mängus, vaid ka pühendumine viia mäng uutesse kõrgustesse. Pole kahtlustki, et LIV-i mudel on olnud golfi jaoks positiivselt ümberkujundav," lisas Monahan.
#000010
Monahan ütles eelmisel aastal, et "ükski mängija, kes võttis LIV Golfilt raha, ei saa minu ajal PGA Touril mängida."
#000011
ESPN kirjutas, et mängijatele saadetud teatises oli märgitud, et LIV Golf lõpetab enda 2023. aasta hooaja, mis annab läbirääkimisteks mitu kuud aega. Eelmisel aastal alanud profituuri avahooaja võitis Dustin Johnson, sel hooajal on LIV-i sarjas peetud seitse võistlust. Hooaeg lõppeb novembris tiimivõistlusega Saudi Araabias, selle võistluse auhinnafond on 50 miljonit dollarit.
#000012
Soomer lõpetas IDM-i viimasel etapil mõlemad võistlussõidud pjedestaalil
#000016
Laveri karikaturniiri võitis teist aastat järjest muu maailma koondis
#000019
Nabi lohutusringi matšist: mulle ei antud võrdset võimalust
#000024
Miks kümnevõistlus Eesti sportlastele ja publikule meeldib?
#000025
Kalev/Cramo pakkus hooaja avamängus Tartule võitu, aga võttis lõpuks oma
#000029
Risto Lillemets lõpetas Talence'i kümnevõistluse viiendana
#000031
Võrkpalli olümpiavõitja suri vaid 43 aasta vanuselt
#000032
Paul Aron: loodetavasti saan järgmiseks hooajaks vormel-2 sarja
#000037
Dominik Hašek: tundsin rõõmu igast treeningust ja mängust
#000039